af af nl en en fr fr en nl en nl af nl af af sv fi et fr nl nl en nl nl af nl fr af af nl nl nl de da nl nl af en af af de de et af en nl en nl af nl af af nl nl nl af af af af ms af af af en es es sl af af eo nl af min nl en en nl fr nl af fr af nl af af af af af af af af af af af af af af af af nl nl af fi af af af af af en af nl en en en nl fr en nl nl nl af en af af af nl nl af af sv en af en en en de en en af it af af af zh nl af af af de zh nl nl af fr fr pt fy zh af nl es fi nl cs zh nl fr es nl sw pl en sv af fr ru nl nl nl
Eng. – Afr. WF Woordelys
In die vroeë dae van wetenskapfiksie was dit algemeen vir skrywers om stories op te tower van beskawings op Venus – die naaste planetêre liggaam aan die Aarde. Maar, na die swak prestasie van die landingstuie van die Sowjetunie en Amerika, het die telemetriese data getoon dat die omstandighede ekstreem is in terme van die Aarde s’n. Dit was duidelik dat lewe, en veral die mens, nooit op Venus sou kon bestaan nie, en gevolglik het WF-skrywers grootliks afgesien van Venus as ‘n bestemming vir die mensdom en het hulle selfs nie eens meer die idee van ander lewe op Venus gebruik nie.
Ja, gewis is die omstandighede op die oppervlak van Venus so geweldig dat  die landingstuie dikwels reeds gefaal het voordat hulle die oppervlak kon bereik, terwyl ander slegs enkele minute kon werk. Een het darem omtrent ‘n uur lank gewerk voor dit ook onklaar geraak het.
Die rede vir hierdie falings was dat die temperatuur op die oppervlak van Venus 460ºC bereik – hoër as die smeltpunt van lood. Ook is die atmosferiese druk op die oppervlak van die planeet gelykstaande aan ‘n druk van ongeveer ‘n kilometer onder water op Aarde. Buiten vir hierdie twee dodelike aspekte, is daar ook ‘n konstante teenwoordigheid van swaelsuur in die atmosfeer wat andersins hoofsaaklik uit koolstofdioksied bestaan.
Venus is ‘n planeet waarvan die oppervlak nie van buite sigbaar is nie weens die digte wolkformasies wat dit permanent oordek. Tog, na die mislukte landings, is die planeet se oppervlak deeglik verken met die gebruik van radar vanuit satelliete en vanaf die Aarde.
Dit is besonder jammer dat Venus so onherbergsaam is, want Venus is nader aan die Aarde (40 miljoen km) as Mars (55 miljoen km), en het ‘n meer vergelykbare swaartekrag met dié van die Aarde as Mars, en verder het Venus en die Aarde feitlik presies dieselfde grootte. Venus se swaartekrag is 90% so sterk soos die Aarde s’n.
Ten spyte van die aanvanklike twyfel oor die geskiktheid van Venus as ‘n teiken vir menslike kolonisasie, word daar tans anders oor gedink. Indien die ooglopende moontlikheid van ‘n nedersetting op die oppervlak van Venus opsy geskuif word en die gedagtes toegelaat word om ander moontlikhede te oorweeg (soos vir ‘n WF-storie), kom ander moontlikhede na vore.
Die hoof gedagtegang tans is dat ‘n habitat, nie op die oppervlak van Venus nie, maar drywend in die atmosfeer van die planeet dalk ‘n belowende moontlikheid is. Indien ‘n habitat met lug van die Aarde gevul sou wees (wat dus uit suurstof en stikstof bestaan), sou dit in die Venus-atmosfeer ‘n krag veroorsaak wat die basis sal laat sweef soortgelyk aan ‘n ballon vol helium op Aarde. Só ‘n habitat sal dus dryf in die Venus-atmosfeer, en saam met die winde van die planeet daarom rondbeweeg. In die gebied waar so ‘n habitat sal dryf, sal die temperatuur tussen die grense van 0ºC en 50ºC wees – wat ooreenstem met die Aarde se temperature.
Die voordele eindig ook nie daar nie. Die druk op só ‘n hoogte sal dieselfde wees as die druk binne die habitat. Dit is voordelig vir gevalle waar die wand sou skeur. Op die maan of Mars sou al die atmosfeer feitlik onmiddelik verlore gaan met baie skade en moontlik lewensverlies, maar op Venus sou dit nie die geval wees nie. Die interne atmosfeer sal met die buitenste atmosfeer begin vermeng teen ‘n gewone koers van vermenging, wat tyd sal toelaat vir herstel. Verder sal pakke vir werkers buite die habitat nie vir druk of temperatuur hoef te kompenseer nie, maar bloot lug moet voorsien en bestand wees teen die korosiewe atmosfeer.
Die koolstofdioksied sal gebruik kan word vir plante (nadat dit gefilter is) en mollekulêre suurstof vir die habitat kan ook daaruit berei word. Verder sal die habitat atmosferiese beskerming geniet van soortgelyke omvang as wat op die Aarde bestaan teen straling vanaf die son.
Hoewel Venus nie ‘n interne magneetveld ontwikkel nie, ontstaan daar ‘n sekondêre magneetveld as gevolg van die interaksie tussen die deeltjies vanaf die son en die planeet se atmosfeer – wat ook beskerming aan die habitat sal bied.
Soos die drywende (of swewende) stede wat in wetenskapfiksie voorkom, soos Laputa of Bespin stad in Star Wars, kan verskeie sulke “nedersettings” op Venus gevestig word, soos in hierdie kunstenaarsvoorstelling deur Adrian Mann.
‘n Venus sweefkolonie in die wolkatmosfeer  van die planeet. Dit herhinner sterk aan WF.
Daar bestaan ook ander voordele. Elektrisiteit kan op verskeie maniere opgewek word sonder om kernkrag te oorweeg. Byvoorbeeld, die temperatuurverskille op verskillende hoogtes bo die planeet se oppervlak is aansienlik, en daar kan van bestaande tegnologieë gebruik gemaak word om elektrisiteit te ontwikkel.
Die habitat sal natuurlik beskerm moet word teen die korrosiewe atmosfeer van Venus, tipies deur die buitekant met teflon te bedek – maar dit is ‘n tegnologiese oplossing wat maklik tot uitvoer gebring kan word.
Om minerale te kry, bly steeds moeilik omdat die oppervlak van Venus nie eintlik ‘n moontlikheid is nie. Om dit van die Aarde of die asteroïede te kry bly vêr en duur – maar nie onmoontlik nie.
Anders as wat aanvanklik gedink is, is ‘n kolonie op Venus dalk nie so vergesog nie. In baie opsigte kan dit makliker wees as nedersettings op ander plekke binne die Sol-stelsel.
Natuurlik word daar ook aandag gegee, net soos vir Mars, aan die idee van terravorming. Verskeie moontlikhede bestaan om die samestelling van die atmosfeer van Venus te verander – die koolstofdioksied kan byvoorbeeld maklik gevries word en dan een van verskeie planne meer gemaak word. Maar met die vooafgaande in gedagte, hoef dit dalk nie eens nodig te wees nie…
Kyk na ander moontlikhede om die mens te vestig in die Sol-stelsel.
Wat is jou mening? Bring jou stem uit...
Dink jy toordery is werklik - en dat daar mense is wat dit gebruik?
Nee - jy speel seker.
Ek twyfel, maar ek is nie seker nie.
Ek dink daar is 'n goeie kans dat dit bestaan.
Ek weet nie wat om hieroor te dink nie.
Of is dit 'n bietjie dik vir 'n dalder?
Gawie Botha van Franz Ludick
Kan jy toor met verf en kwas,
die reënboog in jou aktetas?
Of woorde saamstel met jou pen
om nuwe drome te verken.
Wys vir ons wat in jou steek,
Hoe jy die grense buig of breek...
Kompetisie om te Skep
Unable to display Facebook posts.
Error: (#4) Application request limit reached
Please refer to our Error Message Reference.
Wie nou Afrifiksie besoek
Afrifiksie: dink Afrikaans, droom Afrikaans . . .
Temas oor die ganse Mensdom
Uitwissing deur ‘n vreemde agressor
Uitwissing deur aansteeklike siekte
Uitwissing deur kosmiese botsing
Dominasie deur Kunsmatige Intelligensie…
Die Mens in die Sol-stelsel
Dít waarvan drome gemaak is…
Nemesis & Planeet X
VVV en ander V-verhale
Fantastiese karakters en wesens